**Hamadin kansainvälinen lentoasema** (IATA: **DOH**, ICAO: **OTHH**) (arab. مطار حمد الدولي‎, *Maṭār Ḥamad al-Duwalī*) on kansainvälinen lentoasema Dohassa, Qatarin pääkaupungissa. Se korvasi entisen Dohan kansainvälisen lentoaseman Qatarin pääasiallisena lentokenttänä.

Suunnitteluvaiheessa Hamadin kv. lentoasema tunnettiin nimellä *New Doha International Airport* (NDIA). Se oli alun perin tarkoitus avata vuonna 2009, mutta sarja kalliita viivästyksiä aiheutti sen, että lentokenttä avattiin vasta 30. huhtikuuta 2014, kun seremoniallinen Qatar Airwaysin lento saapui sinne Dohasta. Kansallinen lentoyhtiö Qatar Airways ja kaikki muut lentoyhtiöt siirtyivät uudelle lentokentälle 27. toukokuuta 2014.

Historia
--------

Concourse C:n sisätiloja
Qatar Airwaysin koneita lentokentällä
### Suunnittelu ja rakentaminen

Suunnittelu tapahtui vuonna 2003 ja rakentaminen alkoi vuonna 2005. Lentoasema (terminaali ja kiitotie) on rakennettu viiden kilometrin päähän itään vanhalta Dohan kansainväliseltä lentoasemalta. Se levittäytyy yli 2 200 hehtaarin alueelle, ja alun perin oli ajateltu sen palvelevan lentoyhtiöitä, jotka eivät tarjoa matkustajilleen lounge-palveluita.

Hamadin kansainvälinen lentoasema on suunniteltu palvelemaan ennustettua jatkuvaa liikenteen määrän kasvua. Alkuperäisten suunnitelmien mukaan lentoaseman vuotuinen kapasiteetti on 29 miljoonaa matkustajaa, kolme kertaa nykyinen määrä. Jos kaikki laajennukset toteutetaan, se pystyy käsittelemään 50 miljoonaa tai jopa 93 miljoonaa matkustajaa vuodessa, mikä tekisi siitä alueen toiseksi suurimman lentokentän Dubain jälkeen. Lentokentän pinta-ala on kaksi kolmasosaa koko Dohan keskustan alasta. Lentokentän arkkitehtuurin teemana on keidas autiomaassa. Monissa rakennuksissa on vesialtaita ja suihkulähteitä, kattorakenteet ovat aaltojen muotoisia ja autiomaan kasvit kasvavat hyödyntäen kierrätettyä vettä. Lentokentän 22 neliökilometrin pinta-alasta puolet on mereltä vallattua maata.

Tilat
-----

### Terminaali 1

* **Halli A**:ssa on 10 matkustajaporttia.
* **Halli B**:ssä on 10 matkustajaporttia, pieni kahvila ja duty-free -ostosalueita.
* **Halli C**:ssä on 13 matkustajaporttia. Jokaisessa hallissa A-C on kaksi porttia, jotka on suunniteltu nimenomaan Airbus A380 -koneita varten.

* **Concourse D** on käytössä. Portit 1–4 ovat ensimmäisessä kerroksessa ja portit 20–24 pohjakerroksessa.
* **Concourse E** on käytössä. Portit 1–4 ovat ensimmäisessä kerroksessa ja portit 20–24 pohjakerroksessa.

### Suunniteltu terminaali 2

Qatar aikoo rakentaa toisen terminaalin vain, jos matkustajamäärien kasvu ylittää ennustetut luvut. Näin voi tapahtua, kun kaupungissa järjestetään Jalkapallon maailmanmestaruuskilpailut 2022.

### Kiitotiet

Lentokentällä on kaksi rinnakkaista kiitotietä, joka sijaitsevat kahden kilometrin päässä toisistaan. Ne on suunniteltu mahdollistamaan samanaikaiset lentoonlähdöt ja laskeutumiset. Ensimmäinen on 4 850 m pitkä, ja sitä pidetään pisimpänä kiitotienä Länsi-Aasiassa ja myös yhtenä maailman pisimmistä kiitoteistä. Toinen kiitotie on 4 250 -metrinen.

### Nykytilanne

Hamadin kansainvälisestä lentoasemasta on tullut erittäin merkittävä lentoliikenteen solmukohta. Hamadin lentoaseman puitteet ovat modernit ja ensiluokkaiset ja se on suunniteltu 30 miljoonaa vuosittaista matkustajaa varten. Vuonna 2016 lentoasema palveli yli 37 miljoonaa matkustajaa. Hamadin kansainvälinen lentoasema on Qatarin kansallisen lentoyhtiön Qatar Airwaysin kotikenttä ja lentoyhtiö myös hallinnoi lentoasemaa, jonka lennoista se operoi noin 80 prosenttia. Hamadin lentoasema on noin 4 kilometrin päässä Dohan kaupungin keskustasta ja sinne on suora metroyhteys.

Lähteet
-------

1. ↑  General Information dohaairport.com.  Arkistoitu 29.4.2014. Viitattu 26.5.2014.
2. ↑  albawaba.com middle east news information::$3.63 trillion earmarked for Middle East hotels and supporting tourism infrastructure Menareport.com.  Arkistoitu 22.2.2012. Viitattu 26.5.2014.
3. ↑  New Doha International Airport, Qatar  15.6.2011. Airport Technology. Viitattu 26.5.2014.
4. ↑  "Is the Hamad International ever going to open?", Qatar Chronicle, July 6, 2013. Luettu July 16, 2013. Archived from the original on heinäkuu 12, 2013.
5. ↑  Qatar targets 24m annual passengers in new airport  11.2.2008. Gulfnews.  Arkistoitu 23.3.2009. Viitattu 26.5.2014.
6. ↑   Archived March 29, 2013, at the Wayback Machine.
7. ↑  Qatar plans Airport City  18.2.2013. Gulf Times. Viitattu 26.5.2014.
8. ↑  AIRAC AIP Supplement 09/12 – Hamad International Airport (OTHH) – State of Qatar Bahrain AIP FIR.  Arkistoitu 27.5.2014. Viitattu 4.7.2016.
9. ↑  Doha Airport - Hamad *www.doha-airport.com*. Viitattu 23.3.2020.

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Hamad International Airport